cyanic-selkie/wikianc huggingface dataset:
मुत्ताहिदा क़ौमी मूवमेंट
मुत्तहिदा क़ौमी मूवमेंट (एम क्यू एम ; उर्दू: متحدہ قومی موومنٹ) पाकिस्तान का एक सेक्युलर राजनीतिक दल है। यह मुखयतः उर्दूभाषी मुजाहिरों (भारत से आये शरणार्थियों) का दल है। वर्तमान समय में यह दल सिन्ध प्रान्त का दूसरा सबसे बड़ा दल है जिसके पास 130 में से 54 सीटें हैं। यह पाकिस्तान की नेशनल असेम्बली में चौथी सबसे बड़ी पार्टी है।
इतिहास
अल्ताफ़ हुसैन ने 1978 में 'ऑल पाकिस्तान मुजाहिर स्टुडेण्ट्स ऑर्गनाइजेशन' (APMSO) बनाया जिससे 1984 में मुज़ाहिर कौमी मूवमेन्ट का जन्म हुआ। 1997 में इस पार्टी ने अपना नाम बदलकर 'मुत्तहिदा क़ौमी मूवमेण्ट' रख लिया। कराची में इसका आधार बहुत तगड़ा है।
संग्राम चौगुले
संग्राम चौगुले भारतीय बॉडी बिल्डर हैं। इन्होने १ बार मिस्टर युनिवेर्स, ६ बार मिस्टर इंडिया, ५ बार मिस्टर महाराष्ट्र, ३ बार मिस्टर वर्ल्ड और ३ बार मिस्टर एशिया का खिताब जीत चुके हैं।
प्रारंभिक जीवन
मूल रूप से महाराष्ट्र के कोल्हापुर के रहने वाले संग्राम के माता और पिता शिक्षक थे। अभिभावकों की कमाई से ६ लोगों के परिवार का गुजारा बड़ी ही मुश्किल से हो पाता था। संग्राम ने गांव के स्कूल से अपनी प्रारंभिक शिक्षा पूरी की और १२वीं के बाद बहादुरगढ़ के पॉलिटेक्निक कॉलेज से इलेक्ट्रिकल इंजीनियरिंग (अभियांत्रिकी) में डिप्लोमा किया। इसके बाद वह पुणे के मॉडर्न कॉलेज में उन्होंने बी.ए में प्रवेश लिया।
कॉलेज में पढ़ाई के दौरान संग्राम ने पुणे की फैशन डिजाइनर स्नेहल से विवाह किया। विवाह के बाद संग्राम ने घर चलाने के लिए एक कंपनी में काम शुरू किया। लेकिन वहां से मिलने वाली तनख्वाह से परिवार और बॉडीबिल्डिंग को एक साथ आगे ले जाना मुश्किल था। आर्थिक समस्या के कारण तब संग्राम ने बॉडीबिल्डिंग छोड़ने का फैसला किया। जब यह बात उनके दो दोस्तों को पता चली तो उन्होंने संग्राम की फिटनेस ट्रेनिंग का पूरा खर्च कई महीनों तक उठाया। हालांकि संग्राम को ज्यादा दिनों तक दोस्तों के पैसों पर निर्भर नहीं रहना पड़ा। जिस जिम में वे वर्कआउट करते थे, उसी जिम में उन्हें ट्रेनर की नौकरी मिल गई और उनकी आर्थिक समस्या खत्म होने लगी।
बॉडी बिल्डिंग
पुणे में पढ़ाई के दौरान संग्राम चौगुले का बॉडी बिल्डिंग प्रति रुझान बढ़ा। उन्होंने पहली बार 'महाराष्ट्र इंटर कॉलेज कॉम्पटीशन' में भाग लेते हुए 'मराठा श्री' का खिताब जीता। उनकी सुडौल शरीर को देखते हुए उनके शिक्षको ने ऐसी और प्रतियोगिताओं में शामिल होने के लिए उन्हें प्रेरित किया। संग्राम ने कुछ ही वर्ष में कड़ी परिश्रम और लगन से पूरे महाराष्ट्र में नाम कमाया और 'आस्था सांगली', 'द ग्रेट मराठा श्री' और 'पुणे श्री' जैसे प्रतिष्ठित खिताब अपने नाम किये। साल २००९ में संग्राम 'महाराष्‍ट्र श्री' प्रतियोगिता में गोल्ड मैडल जीत कर महाराष्ट्र के सर्वश्रेष्ठ बॉडी बिल्डर बन गए। वह साल २०१० में 'मिस्टर इंडिया' बने। इसी साल बहरीन में होने वाले 'एशियन बॉडी बिल्डर्स चैंपियनशिप' में संग्राम को ५वां स्थान मिला। बहरीन से लौटने के बाद संग्राम ने कड़ी मेहनत से एक साल के भीतर यानी साल २०११ में दो बार 'मिस्टर इंडिया' खिताब अपने नाम किया। इसके बाद वह साल २०१२ में बैंकाक में आयोजित हुई 'मिस्टर यूनिवर्स' प्रतियोगिता के विजेता बने। इस उपलब्धि के बाद भी संग्राम ने कई नेशनल और इंटरनेशनल लेवल की प्रतियोगिताओं को जीता। वें फिजिक जिम के संस्थापक हैं।
अभिनय
संग्राम ने आगामी मराठी फिल्म 'दंभ' में अभिनय कर रहे हैं। वें कई फिटनेस विज्ञापन में भी नजर आ चुके हैं।
व्यालार रवी
श्री व्यालार रवी को भारत सरकार की पंद्रहवीं लोकसभा के मंत्रीमंडल में अप्रवासी भारतीय मंत्रालय में मंत्री बनाया गया है।
प्यार की राहें (1959 फ़िल्म)
प्यार की राहें 1959 में बनी हिन्दी भाषा की फिल्म है।
श्रीकृष्ण कीर्तन
श्रीकृष्ण कीर्तन काव्य (শ্ৰীকৃষ্ণকীৰ্তন কাব্য, শ্রীকৃষ্ণকীর্তন কাব্য) बरु चण्डीदास द्वारा लिखित एक ग्रामीण वैष्णव नाट है, जो कृष्ण और राधा की कहानी का वर्णन करती है। इस ग्रन्थ को चर्यापदों के बाद लिखे जाने वाली, असमिया एवं बांग्ला भाषाओं की सबसे महत्वपूर्ण रचनाओं मे से एक माना जाता है। अनुमान किया जाता है कि यह ग्रन्थ १४वी शताब्दी के प्रथमार्ध मे लिखी गयी थी, चैतन्य महाप्रभु के पेहले।
प्रकाशन का इतिहास
सन १९०९ मे बसन्त रंजन राय विद्वत्बल्लभ ने बांकुरा के देवेन्द्रनाथ मुखोपाध्याय के गौशाला से इस ग्रन्थ के पुथि (हस्तलिपि) का उद्धार किया था। क्योंकि इस ग्रन्थ के पन्ने फटे हुए थे और इसके प्रथम तथा शेष पन्ने मिले ही नही थे, इस ग्रन्थ का वास्तव नाम जाना नही जा सका। हस्तलिपि के अंदर के पर्ची से यह पता चला कि इस हस्तलिपि को पेहले बिष्णुपुर के राजकीय ग्रन्थागार मे "श्री कृष्ण संदर्भ" नाम से संचय किया गया था। बाद मे १९१६ सन मे विद्वत्बल्लभ ने इसको सम्पादित कर वंगीय साहित्य परिषद के माध्यम से श्री कृष्ण कीर्तन के नाम से प्रकाशित किया।
मूल
श्री कृष्णकीर्तन लिखते समय बरु चण्डीदास विष्णु पुराण तथा लोककथाओं से प्रभावित हुए थे। तदोपरि, वे जयदेव के गीतागोविंदं से भी प्रभावित हुए थे। पद्म पुराण, ब्रह्म वैवर्त पुराण तथा अन्य वैष्णव साहित्य का प्रभाव भी श्रीकृष्ण कीर्तन मे दिखता है। लिखनशैली उस समय के लोकसाहित्य से मेल खाती है। असमिया शब्द जैसे বাটে বাটে (बाटे बाटे), আছিলা (आसिला), আই (आइ), পেলাইয়া (पेलाइया) तथा असमिया लिपि के 'ৰ' (र) अक्षर का भी प्रयोग देखा जाता है।
अंतर्वस्तु
श्री कृष्ण कीर्तन मे ४१८ असमिया या बांग्ला भाषा के पद तथा १३३ संस्कृत भाषा के श्लोक है, जिसमे से २८ श्लोक दो बार उल्लिखित है। असमिया/ बांग्ला भाषा के ४१८ श्लोकों मे से ४०९ मे लेखक का नाम उल्लिखित है। इस कर्म को १३ खण्डों मे बांटा गया है: जन्म, तम्वुल (सुपारी, जिसे असम मे प्रेम का भेंट माना जाता है), दान, नौका, भार, वृंदावन, यमुना, बाण, बंशी और राधा विरह। आखरी खण्ड का नाम लेखक ने उल्लेख नही किया है। यमुना खण्ड को तीन भागो मे विभक्त किया गया है: प्रथम कै कालिया दमन, दूसरे का नाम हस्तलिपि मे नही मिला था और तीसरा है हार खण्ड। दूसरे खण्ड का विषयवस्तु है राधा का वस्त्रहरण। भार खण्ड का भी एक उपखण्ड है: छत्त्र खण्ड।
ग्रन्थ मे तीन मूल चरित्र है: कृष्ण, राधा और बदयी। चरित्रों के बीच मे वार्तालाप पायर और त्रिपदी पद्य मे हुए है, जिससे नाटकीय रस अधिक पूठता है।
कहानी
श्रीकृष्ण कीर्तन की कहानी भागवत्पुराण पर आधारित नही है। यह कहानिया वास्तव मे लोक कथा का हिस्सा है जो कृष्ण और राधा के बीच कामुक कहानिया है, जिंहे धेमालि कहा जाता है। इसके बावजूद बरु चण्डीदास ने श्रीकृष्ण कीर्तन मे वृहत्परिमाण मे नई चीजे योग किया, जो इस ग्रन्थ को मध्यकालीन असमिया और बांग्ला साहित्य के श्रेष्ठ कर्मों मे से एक बनाती है।
नोने
नोने (Noney) भारत के मणिपुर के नोने ज़िले का एक नगर है जो ज़िले का मुख्यालय भी है। यह तुइपुइ नदी के किनारे बसा हुआ है।
भाषा
यहाँ के अधिकांश लोग रोंगमेइ समुदाय के हैं और स्थानीय भाषा ज़ेमे भाषा की रोंगमेइ उपभाषा है।
के एस करात
के एस करात  को साहित्य एवं शिक्षा के क्षेत्र में सन १९६८ में भारत सरकार ने पद्म भूषण से सम्मानित किया था। ये कर्नाटक राज्य से हैं।
मोनिकंगना दत्ता
मोनिकंगना दत्ता एक मुंबई की रहने वाली भारतीय मॉडल व अभिनेत्री हैं। वह गुहावटी, असम से हैं। उन्होंने आर्मी पब्लिक स्कुल नारंगी, गुहावटी से अपनी स्कूली शिक्षा पूरी की और दिल्ली विश्वविद्यालय के मैत्री कॉलेज से स्नातक किया।
मॉडलिंग
२००१ में मोनिकंगना दत्ता ने फ्रांस की मेट्रोपोलिटन प्रतियोगिता जीती थी। वह अपनी जीत के परिणामस्वरूप भारत से पेरिस चली गयी दो साल तक, जिसके दौरान वे फैशन डिजाइनर विवियन वेस्टवुड, योजी यामामोटो, क्रिश्चियन डायर, लियोनार्ड, और च्लोए के लिए रैंप वाक करी। पेरिस से उनकी वापसी पर, वह अग्रणी परिधान और गहने ब्रांडों के लिए टीवी विज्ञापनों में काम करने लगी। उनका प्रतिनिधितव आईएमजी मॉडल्स द्वारा किया गया हैं।
एक्टिंग करियर
२०१० में भारतीय फिल्म "गुज़ारिश" से उन्होंने अपने करियर की शुरुआत की थी, जों की संजय लीला भंसाली के निर्देशन में बनायीं गयी थी।
मुत्तहिदा मज्लिस-ए-अमल
पाकिस्तान की एक प्रमुख राजनैतिक दल।
ऐडनसोनिया
ऐडनसोनिया (Adansonia), जो साधारण रूप से बाओबाब (Baobab) के नाम से जाने जाते हैं, पतझड़ी वृक्षों एक जीववैज्ञानिक वंश है जिसमें आठ जातियाँ सम्मिलित हैं। भारत में इन्हें गोरक्षी और गोरख इमली (Gorakh Imli) के नाम से भी जाना जाता है। मूल रूप से बाओबाब माडागास्कर, अफ्रीका की मुख्यभूमि और ऑस्ट्रेलिया में पाए जाते थे, लेकिन इन्हें मानवों द्वारा एशिया और विश्व के अन्य क्षेत्रों में भी फैलाया गया है। यह एक लम्बी आयु वाला वृक्ष है और ज़िम्बाबवे का एक बाओबाब सन् 2011 में अपनी मृत्यु से पहले 2,450 वर्ष की आयु प्राप्त कर के विश्व का सबसे दीर्घजीवी ज्ञात सपुष्पक वनस्पति हो चुका था।
बाओबाब के फूल बड़े आकार के होते हैं और अधिकतम केवल 15 घंटों के लिए ही प्रजनन-क्षमता रखते हैं। यह संध्या में इतनी तेज़ी से खिलते हैं कि इन्हें मानव नेत्रों द्वारा खुलते हुए देखा जा सकता है, और यह अगली सुबह होने तक मुरझा जाते हैं। इसके फल बड़े, बेर-जैसे अण्डाकार या गोल होते हैं, जिनमें सूखे मेवे के भीतर एक राजमा के आकार का बीज होता है। बाओबाब के अन्य कई लोकनाम भी प्रचलित हैं, जैसे "उल्टा पेड़" (Upside down tree) और "बंदर रोटी पेड़" (Monkey bread tree)। अफ़्रीका के आर्थिक विकास में काफ़ी योगदान होने की वजह से अफ्रीका ने इसे 'द वर्ल्ड ट्री' की उपाधि भी प्रदान की है और इसे एक संरक्षित वृक्ष भी घोषित किया है। इसका वैज्ञानिक नाम मिशेल एडनसन, जो कि एक फ्रांसीसी प्रकृतिवादी और अन्वेषक थे और जिन्होने पहले पहल इस वृक्ष का वर्णन किया था, के सम्मान में रखा गया है।
भारत में
भारत में यह पेड़ किस तरह पहुँचे इसका कोई प्रमाण नहीं मिलता। सूरत शहर के कतारगाम में अनाथाश्रम के सामने दो पेड़ और सरथाणा चुंगी नाका के सामने बने चिड़ियाघर में भालू के पिंजरे के पास एक पेड़ हजारों वर्षों से खड़ा है। गुजराती में इसे गोरख आंबली (गुजराती: ગોરખ આંબલી) (इमली) कहा जाता है।
किंवदंती
बाओबाब वृक्ष की सबसे पहली पहचान है इस का उल्टा दिखना यानि इस को देखने पर आभास होता है कि मानों पेड़ की जड़े ऊपर और तना नीचे हो। बाओबाब के इस रूप के बारे में किंवदंती है कि पहले यह पेड़ सीधा था परन्तु फलते फूलते समय इसने दूसरे पौधों और पेड़ों को मिलने वाली हवा और सूर्य प्रकाश को ही रोक दिया। इसकी इस हरकत पर परमात्मा को गुस्सा आया और उन्होने इस पेड़ को जड़ से उखाड़ कर उल्टा लगा दिया, बाओबाब के बहुत मिन्न्तें करने पर भगवान ने इस पेड़ को एक छूट दी कि साल के ६ महीने इस पर पत्ते लग सकते हैं बाकी के समय में यह पेड़ एक ठूंठ की भाँति दिखेगा। यह तो मात्र एक किंवदंती है परन्तु आज भी इस पेड़ पर पत्ते साल में सिर्फ़ ६ महीने के लिये ही लगते हैं, बाकी समय में यह एक दम सूखा दिखता है।
विवरण
बाओबाब के वृक्ष 5 से 30 मीटर की ऊँचाई तक पहुँच सकते हैं जबकि इसके तने का व्यास 7 से 11 मीटर तक हो सकता है। यह एक पर्णपाती कृक्ष है इस पेड़ पर पत्ते साल में सिर्फ़ ६ महीने के लिये ही लगते हैं, जबकि शुष्क मौसम में इसके पत्ते झड़ जाते हैं और उस समय यह एक दम सूखा दिखता है। इस पेड़ के तने में हजारों लीटर (१,२०,००० लीटर तक) शुद्ध पानी भरा रहता है और यह पानी वर्षा के अभाव वाले महीनों में पीने के काम आता है। इस वृक्ष की आयु बहुत लम्बी होती है। इस वृक्ष की लकड़ी में वृद्धि वलयों का अभाव होता है इसलिए इसकी आयु निर्धारण के लिए कार्बन काल निर्धारण पद्धति की मदद ली जाती है। बाओबाब के कुछ वृक्षों की आयु ६००० वर्ष तक पाई गयी गई है।
जातियाँ
बाओबाब की आठ ज्ञात जातियाँ हैं, जिनमें से छह माडाकास्कर में तत्रस्थ हैं (यानि केवल वहीं मिलती है), एक अफ्रीका में मिलती है और एक ऑस्ट्रेलिया में तत्रस्थ है।
अनोली, भनोली तहसील
अनोली, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
गोपालन नरसिंहन
गोपालन नरसिंहन  को साहित्य एवं शिक्षा के क्षेत्र में सन १९६८ में भारत सरकार ने पद्म भूषण से सम्मानित किया था। ये तमिलनाडु राज्य से हैं।
नेहल वाडोलिया
नेहल वाडोलिया एक भारतीय अभिनेत्री हैं जो कि वेब सीरीज जैसे गंदी बात 3, जुली, मस्तराम के लिए जानी जाती हैं। वेब सीरीज के अलावा उन्होंने हिंदी टेलीविज़न इंडस्ट्री में भी काम किया हैं वह श्री गणेशा , तारक मेहता का उल्टा चश्मा और मंगलम दंगलम सीरियल में छोटे रोल निभा चुकी हैं। इसके अलावा नेहल ने एक गुजरती फिल्म में भी काम किया हैं। नेहल मूल रूप से महाराष्ट्र की रहने वाली हैं और अपना करियर फिल्म इंडस्ट्री में बनाना चाहती हैं।
लोक कथा
लोक कथाएँ की वे कथाएँ हैं जो किसी समाज या सभ्यता से सम्बंधित होती हैं जो मनुष्य के जीवन के अनुभवों, घटनाओं के आधार पर निर्मित हैं ये   मौखिक तौर पर उस समाज या  सभ्यता में एक पीढ़ी से दूसरी पीढ़ी तक कहने की प्रक्रिया द्वारा पहुंचाई जातीं हैं   ये कथाएँ किसी समाज/जाति/संप्रदाय/सभ्यता के किसी प्रसिद्ध व्यक्ति की या  किसी सामान्य व्यक्ति की भी हो सकतीं हैं ये उस समय की तत्कालीन सामाजिक , राजनितिक,आर्थिक परिस्थितियों को बताती  हैं | इन कथाओं का मुख्य उद्देश्य सभ्यता /समाज के ज्ञान, समझ, नैतिक मूल्यों और जानकारी को पीढ़ी दर पीढ़ी आगे पहुंचाना होता है | हर देश में अलग अलग तरह की लोक कथाएँ मौजूद हैं। जिनसे ज्ञान और समझ को आगे बढ़ाया जाता है , चूंकि हर प्रदेश का भौगोलिक  वातावरण , बौद्धिक विकास,रीती रिवाज , परम्पराएं  अलग अलग होती   हैं  अतः  ये कथाएं  परिस्थितियों  अनुरूप होती हैं उदाहरण के तौर पर पहाड़ी क्षेत्र में पहाड़ों की परिस्थितियों , मुश्किलों , उनके त्योहारों , रीती रिवाजों , खान पान , पहनावे पर आधारित कथाओं का निर्माण हुआ।  इसी प्रकार समुद्र तटीय क्षेत्रों में वहाँ की परिस्थितियों , मुश्किलों , उनके त्योहारों , रीती रिवाजों , खान पान , पहनावे पर आधारित कथाओं का निर्माण हुआ। कई बार एक ही तरह की कथाएँ अलग अलग क्षेत्र में अलग अलग नामों से भी प्रचलित हो जाती है।   क्षेत्रों , प्रदेशों ,देशों की यात्रा करने वाले यात्री वे कथाएँ सुनकर, समझकर अपने साथ ले जाते हैं और अपने समाज में पहुँचकर उसे अपने आम बोलचाल के तरीके से प्रदर्शित करते हैं , जिससे की एक ही तरह की कथा  अलग अलग क्षेत्रों में थोड़े से परिवर्तन के साथ सुनने को मिलती है |
भारतीय लोक कथाएँ
भारतीय लोक कथाएँ
हैंडगन
एक हैंडगन एक प्रकार की बन्दूक है जो हाथ मी पकड़ी जाती है, चाहए तो एक हाथ से या दोनों से। इसी विशेषता से हैंडगन अलग है राइफल और लम्बी बंदूको से।
निकोलो द कोंटी
निकोलो दे कोंटी (1395-1474) एक इतालवी देशाटक और अन्वेषी था जो मध्य युग में मुस्लिम व्यापारी के वेष में इटली से लेकर भारत, दक्षिण-पूर्व एशिया और संभवतः चीन तक का भ्रमण किया। ध्यान रहे कि इन देशों और इटली के बीच उस समय मुस्लिम शासकों का राज था (और आज भी है) और ईसाईयों का इस प्रदेश से होकर गुजरना बहुत मुश्किल था। भारत और पूर्व के अन्य देशों की खोज में इस भ्रमण का बहुत योगदान था।
हैंडगन
मेजर हैंडगन उपप्रकार रिवाल्वर और पिस्टल हैं।
निकोलो द कोंटी
उस समय के चीन नौवाहक कप्तान जांग जे ने भी भारत की नौयात्रा की थी। दोनों के दिए विवरण मेल खाते हैं।
हैंडगन
हैंडगन के प्रकार
मल्टी बैरल पिस्तौल के कुछ उदाहरण हैं:
लोक कथा
भारतीय लोक कथाएँ
भारत में प्रचलित अनेक भाषाओं और विविधताओं के चलते कई प्रकार की लोक कथाएँ मौजूद है, जो हर क्षेत्र के हिसाब से अलग तरह से प्रदर्शित की जाती हैं, जिनमें बन्दर और टोपी , टपका , नमक का मूल्य , आदि हैं।  विजयदान देथा ने ऐसी ही भारतीय लोक कथाओं का संकलन किया था
निकोलो द कोंटी
इटली का यात्री निकोलो कांटी विजयनगर की यात्रा पर देवराय प्रथम के शासनकाल में आया। इसने दास प्रथा के बारे में विस्तृत विवरण किया है।
हैंडगन
हैंडगन के प्रकार
रिवाल्वर एक कारतूस भरे सिलेंडर, जिसमें प्रत्येक कारतूस अपने स्वयं प्रज्वलन कक्ष में निहित है, और क्रमिक रूप से आग्नेयास्त्रों ट्रिगर (डबल कार्रवाई) से जुड़ा हुआ एक अनुक्रमण तंत्र द्वारा आग्नेयास्त्रों बैरल के साथ संरेखण में लाया जाता है।
लोक कथा
अन्य प्रयोग
लोक कथाओं का हालिया प्रयोग बच्चों को रात को कहानी सुनने के अलावा प्रारंभिक शिक्षा के विद्यार्थियों की पाठ्यपुस्तकों में भी किया जाता है, जिससे की बाल मन में ज्ञान का संचार आसान और सुचारु रूप से हो सके | इन कथाओं का हालिया प्रयोग shiksha
गोंड (जनजाति)
गोंड (जाति) समुदाय, भारत की एक प्रमुख जातीय समुदाय हैं। भारत के कटि प्रदेश - विंध्यपर्वत,सिवान, सतपुड़ा पठार, छत्तीसगढ़ मैदान में दक्षिण तथा दक्षिण-पश्चिम - में गोदावरी नदी तक फैले हुए पहाड़ों और जंगलों में रहनेवाली आस्ट्रोलायड नस्ल तथा द्रविड़ परिवार की एक जनजाति, जो संभवत: पाँचवीं-छठी शताब्दी में दक्षिण से गोदावरी के तट को पकड़कर मध्य भारत के पहाड़ों में फैल गई। आज भी मोदियाल गोंड जैसे समूह हैं जो गोंडों की जातीय भाषा गोंडी है जो द्रविड़ परिवार की है और तेलुगु, कन्नड़, तमिल आदि से संबन्धित है। परिचय यह जाति उत्तर प्रदेश में सोनभद्र, मीरजपुर, वाराणसी, चंदौली, जौनपुर, भदोही, आजमगढ़, गाज़ीपुर, मऊ, देवरिया, बलिया, आदि जनपदों में निवास करती है। जिनकी जनसंख्या 15 लाख से भी ज्यादा है।
निकोलो द कोंटी
इस में बुक का नाम डाले और इस में में सुधार करे जल्दी से जल्दी
गोंड (जनजाति)
परिचय
आस्ट्रोलायड नस्ल की जनजातियों की भाँति विवाह संबंध के लिये गोंड भी सर्वत्र दो या अधिक बड़े समूहों में बंटे रहते हैं। एक समूह के अंदर की सभी शांखाओं के लोग 'भाई बंद' कहलाते हैं और सब शाखाएँ मिलकर एक बहिर्विवाही समूह बनाती हैं। विवाह के लिये लड़के द्वारा लड़की को भगाए जाने की प्रथा है। भीतरी भागों में विवाह पूरे ग्राम समुदाय द्वारा सम्पन्न होता है और वही सब विवाह संबंधी कार्यो के लिये जिम्मेदार होता है। ऐसे अवसर पर कई दिन तक सामूहिक भोज और सामूहिक नृत्यगान चलता है। हर त्यौहार तथा उत्सव का मद्यपान आवश्यक अंग है। वधूमूल्य की प्रथा है और इसके लिए बैल तथा कपड़े दिए जाते हैं।
हिप्स डोंट लाइ
"हिप्स डोंट लाइ" कोलम्बियाई गायिका शकीरा और हैतीयन रैपर वाईक्लेफ जीन द्वारा गाया गया एक अत्यंत सफ़ल गाना है। गाना शकीरा की दूसरी अंग्रेज़ी एल्बम ''ओरल फिक्सेशन वॉल. 2'' के दूसरे सिंगल के रूप में जारी किया गया था।
सुनील गंगोपाध्याय
सुनील गंगोपाध्याय या सुनील गांगुली (সুনীল গঙ্গোপাধ্যায়), (7 सितम्बर 1934 – 23 अक्टूबर 2012) सरस्वती सम्मान से सम्मानित साहित्यकार थे। वो कवि और उपन्यासकार थे।
गोंड (जनजाति)
परिचय
गोंड खेतिहर हैं और परंपरा से दहिया खेती करते हैं जो जंगल को जलाकर उसकी राख में की जाती है और जब एक स्थान की उर्वरता तथा जंगल समाप्त हो जाता है तब वहाँ से हटकर दूसरे स्थान को चुन लेते हैं। किंतु सरकारी निषेध के कारण यह प्रथा बहुत कम हो गई है। समस्त गाँव की भूमि समुदाय की सपत्ति होती है और खेती के लिये व्यक्तिगत परिवरों को आवश्यकतानुसार दी जाती है। दहिया खेती पर रोक लगने से और आबादी के दबाव के कारण अनेक समूहों को बाहरी क्षेत्रों तथा मैदानों की ओर आना पड़ा। किंतु वनप्रिय होने के कारण गोंड समूह शुरू से खेती की उपजाऊ जमीन की ओर आकृष्ट न हो सके और धीरे धीरे बाहरी लोगों ने इनके इलाकों की कृषियोग्य भूमि पर सहमतिपूर्ण अधिकार कर लिया। इस दृष्टि से गोंड कि बड़ी उपजाति मिलती हैं : एक तो वे हैं जो सामान्य किसान और भूमिधर हो गए हैं, जैसे-: रघुवल, डडवे और कतुल्या गोंड। दूसरे वे हैं जो मिले जुले गाँवों में खेत मजदूरों, भाड़ झोंकने, पशु चराने और पालकी ढोने जैसे सेवक जातियों के काम करते हैं।
गोंडों का प्रदेश गोंडवाना के नाम से भी प्रसिद्ध है जहाँ 15वीं तथा 17वीं शताब्दी राजगौंड राजवंशों के शासन स्थापित थे। किंतु गोंडों की छिटपुट आबादी समस्त मध्यप्रदेश में है। उड़ीसा, आंध्र और बिहार राज्यों में से प्रत्येक में दो से लेकर चार लाख तक गोंड हैं।
वास्तव में गोंडों को शुद्ध रूप में एक जनजाति कहना कठिन है। इनके विभिन्न समूह सभ्यता के विभिन्न स्तरों पर हैं और धर्म, भाषा तथा वेशभूषा संबंधी एकता भी उनमें नहीं है; न कोई ऐसा जनजातिय संगठन है जो सब गोंडों को एकता के सूत्र में बाँधता हो। उदाहरणार्थ राजगौंड समाज क्षत्रिय है  ये समाज गौड़ से भिन्न है इनका इतिहास बहुत पुराना और रहस्यमई है चुके हैं। इनका इतिहास बहुत गौरवशाली है। राजगौंड ने हिन्दू धर्म से संबंधित है, कुछ ने इस्लाम को चुना है।
राजाओं का इतिहास
राजगोंड का भारत की जातियों में महत्वपूर्ण स्थान है जिसका मुख्य कारण उनका इतिहास है। 15वीं से 17वीं शताब्दी के बीच गोंडवाना में अनेक राजगोंड राजवंशों का दृढ़ और सफल शासन स्थापित था। इन शासकों ने बहुत से दृढ़ दुर्ग, तालाब तथा स्मारक बनवाए और सफल शासकीय नीति तथा दक्षता का परिचय दिया। इनके शासन की परिधि मध्य भारत से पूर्वी उत्तर प्रदेश और बिहार तक पहुँचती थी। 15 वीं शताब्दी में चार महत्वपूर्ण गोंड़़ साम्राज्य थे। जिसमें खेरला, गढ मंडला, देवगढ और चाँदागढ प्रमुख थे। गोंड राजा बख्त बुलंद शाह ने नागपुर शहर की स्थापना कर अपनी राजधानी देवगढ से नागपुर स्थानांतरित किया था |गोंडवाना की प्रसिद्ध रानी दुर्गावती राजगोंड राजवंश की रानी थी।
गोंडों का नाम प्राय: खोंडों के साथ लिया जाता है संभवत: उनके भौगोलिक सांन्निध्य के कारण है।
गोंड जनजाति का इतिहास उतना ही पुराना है जितना इस पृथ्वी -ग्रह पर मनुष्य, परन्तु लिखित इतिहास के प्रमाण के अभाव में खोज का विषय है। यहाँ गोंड जनजाति के प्राचीन निवास के क्षेत्र में आदि के शाक्ष्य उपलब्ध है। गोंड समुदाय द्रविढ़वर्ग के माने जाते है, जिनमे जाती व्यस्था नहीं थी। गहरे रंग के ये लोग इस देश में कोई ५-६ हजार वर्ष पूर्व से निवासरत है। एक प्रमाण के आधार पर कहा जा सकता है कि गोंड जनजाति का सम्बन्ध सिन्धु घटी की सभ्यता से भी रहा है।
गोंडवाना रानी दुर्गावती के शौर्य गाथाओं को आज भी गोंडी, हल्बी व भतरी लोकगीतों में बड़े गर्व के साथ गया जाता है। आज भी कई पारंपरिक उत्सवों में गोंडवाना राज्य के किस्से कहानियो को बड़े चाव से सुनकर उनके वैभवशाली इतिहास की परम्परा को याद किया जाताविभिन्न हिस्सों में अपने-अपने राज्य विकसित किए, जिनमे से नर्मदा नदी बेसिन पर स्थित गढ़मंडला एक प्रमुख गोंडवाना राज्य रहा है। राजा संग्राम शाह इस साम्राज्य के पराक्रमी राजाओं में से एक थे, जिन्होंने अपने पराक्रम के बल पर राज्य का विस्तार व नए-नए किलों का निर्माण किया। १५४१ में राजा संग्राम की मृत्यु पश्चात् कुंवर दल्पत्शाह ने पूर्वजों के अनुरूप राज्य की विशाल सेना में इजाफा करने के साथ-साथ राज्य का सुनियोजित रूप से विस्तार व विकास किया
गुबरा के राजा का इतिहास
17 वी शताब्दी के समय गोंड राजा प्रतापसिंह जू देव गुबरा नरेश का उल्लेख मिलता है। यह बहुत ही बुद्धिमान व प्रतापी राजा थे। ग्राम गुबरा से 2 मील दूर प्रसिद्ध स्थान सिध्द बाबा मन्दिर जो राजा प्रतापसिंह जू ने बनवाया था यहाँ पर आज भी 15 जनबरी को बहुत बड़ा मेला लगता है। राजा प्रतापसिंह जू देव ने अपने जीवन में बकल में एक बहुत बड़ा अखिल भारतीय राजगोंड क्षत्रिय सभा का सम्मलेन सिहोरा बकल में करवाया था। जिस में 30 हजार राजगोंड भाई उपस्थित हुये यह बहुत बड़ा सम्मलेन मना जाता है उस समय राजा प्रतापसिंह जूदेव मध्यप्रदेश सभापति थे।
वे गोंडी एवं हिन्दी भाषाएँ बोलते हैं।
बरिंवान
बरिंवान में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
ममिदिपुडी वेंकटाअरंगया
ममिदिपुडी वेंकटाअरंगया  को साहित्य एवं शिक्षा के क्षेत्र में सन १९६८ में भारत सरकार ने पद्म भूषण से सम्मानित किया था। ये आंध्र प्रदेश राज्य से हैं।
मझुई नदी
मझुई नदी (Majhui River), जिसका प्राचीन नाम मंजूषा नदी (Manjusha River) था, भारत के उत्तर प्रदेश राज्य में बहने वाली एक लगभग 40 किमी लम्बी नदी है। यह सुलतानपुर ज़िले में आरम्भ होती है और आज़मगढ़ ज़िले में अहरौला के शमसाबाद से होते हुए फूलपुर तहसील में दुर्वासा धाम नामक स्थान में तमसा नदी (टोंस नदी) में विलय हो जाती है। तमसा नदी स्वयं आगे जाकर गंगा नदी से संगम करती है। मझुई नदी का जलसम्भर क्षेत्र लगभग 213 वर्ग किमी है।
आरती (1962 फ़िल्म)
आरती 1962 में बनी हिन्दी भाषा की फिल्म है।
दयानिधि मारन
श्री दयानिधि मारन को भारत सरकार की पंद्रहवीं लोकसभा के मंत्रीमंडल में कपड़ा मंत्रालय में मंत्री बनाया गया है।
कारंजा लाड
कारंजा लाड (Karanja Lad) भारत के महाराष्ट्र राज्य के वाशिम ज़िले में स्थित एक नगर है।
कमजोंग जिला
कमजोंग ज़िला भारत के मणिपुर राज्य का एक ज़िला है। कमजोंग ज़िले का मुख्यालय है। ज़िले का गठन सन् 2016 में उखरुल ज़िले को विभाजित कर किया गया था।
हीट डाॅम
ग्रीष्मकाल का अर्थ है- गर्म मौसम।
कभी-कभी खतरनाक रूप से गर्म और हाल के दशकों में अत्यधिक गर्मी की लहरें अधिक बार हो गई हैं।
अल बिदाया वन निहाया
विवरण
एक इतिहास की किताब होने के बावजूद, 'अल बिदाया वन निहाया' को इसकी उच्च स्तर की भाषा और साहित्यिक गुणवत्ता के लिए प्रसिद्ध अरबी लेखकों द्वारा अत्यधिक प्रशंसा की गई है। अल्लामा इब्न कसीर इस पुस्तक की प्रत्येक चर्चा को कुरआन, हदीस, सहाबा और विभिन्न विचारकों की बातों से समृद्ध करते हैं। इस मामले में, लेखक ने किसी भी जानकारी या विवरण में अतिशयोक्ति या अपनी ओर से कोई परिवर्तन, जोड़, घटाव से परहेज किया है।
अल्लामा इब्न कसीर ने अपनी पुस्तक को तीन भागों में विभाजित किया। पहले भाग में सृष्टि के सिद्धांत-रहस्य शामिल हैं, अर्थात् अर्श-कुरसी, स्वर्ग और पृथ्वी और उनके बीच जो कुछ भी है, उसकी रचना, और स्वर्ग और पृथ्वी के बीच जो कुछ भी है, उसके निर्माण का इतिहास। वह अर्श-कुर्सी है, स्वर्ग और पृथ्वी के बीच सब कुछ जिसमें फ़रिश्ते, जिन्न, शैतान, हज़रत आदम (अ.स.) शामिल हैं। ), इसकी रचना, पैगंबरों की क्रमिक चर्चा, बानी इसराइल का विवरण, जाहिलियाह दिनों की घटनाएं और हज़रत मुहम्मद (सल्लल्लाहु अलैहि वसल्लम) की चर्चा उनके जीवन और भविष्यवक्ता के समय से ही होती रही है।
दूसरे भाग में रसूल (PBUH) हैं। ) उनकी मृत्यु के बाद 768 हिजरी तक उल्लेखनीय ख़लीफ़ाओं, राजाओं के उत्थान और पतन की घटनाएँ, विचारकों का विवरण, सामाजिक, राजनीतिक और आर्थिक मुद्दों का विस्तृत विवरण। और तीसरे भाग में, लेखक ने मुस्लिम उम्माह की उथल-पुथल और आपदा के कारणों, मानव जाति के बीच भविष्य के संघर्ष, उथल-पुथल, आपदाएं, युद्ध, राजद्रोह, प्रलय के दिन के संकेत, पुनरुत्थान, मृत्यु, न्याय के दिन की भयावहता, स्वर्ग और नर्क को शामिल किया है।
इतिहास की किताब लिखने में लेखक अपने पहले के कार्यों की शैली का ही अनुसरण करता है। वह घटनाओं के वर्णन में निरंतरता बनाए रखते हैं और उन्हें अलग-अलग शीर्षक देते हैं। सबसे पहले वह वर्ष की महत्वपूर्ण घटनाओं और फिर उस वर्ष मरने वाले महत्वपूर्ण लोगों की जीवनियों पर चर्चा करते हैं। कभी-कभी उन्होंने अपनी कविताएँ भी सम्मिलित कीं। फिर, उन्होंने प्रासंगिक कुरान की आयतों और हदीसों को सबूत के तौर पर पेश किया। इसलिए इस प्रसिद्ध पुस्तक को इस्लाम के इतिहास का अध्ययन करने वालों के लिए मौलिक और सटीक इतिहास पुस्तक माना गया है।
यह किताब पहली बार कुर्दिस्तान अल अलामिया प्रेस में 1348 हिजरी में छपी थी। दूसरा संस्करण 1351 हिजरी में काहिरा के अस्साअदाह प्रेस में छपा था। यह पुस्तक बाद में 1388 हिजरी में रियाद में संशोधित रूप में छपी। साथ ही यह किताब कई भाषाओं में कई बार छप चुकी है। पुस्तक के महत्व को देखते हुए इस्लामिक फाउंडेशन ने इसका बंगाली अनुवाद प्रकाशित किया है। 14 खंडों वाली पुस्तक 'अल बिदाह वान निहाया' को 'इस्लाम का इतिहास' का बंगाली शीर्षक दिया गया है। उर्दू में तारीख इब्ने कसीर के नाम से १६ खंडों में छपी थी ।
कोलगेट पामोलिव
कोलगेट पामोलिव
==सन्स्थापक=
दुनिया भर में उपभोक्ता उत्पाद के लिये जानी जाती है। घरेलू उपयोग के उत्पादों के उत्पादन ,वितरण की पूरी श्रंखला है। इसका मुख्यालय अमेरिका के न्यू यॉर्क के मिड टाउन मेनहट्टन के पार्क एवेन्यू में स्थित है। १८०६ में एकअंग्रेज प्रवासी साबुन और मोमबत्ती व्यापारी विलियम कोलगेट ने न्यू यार्क के डच स्ट्रीट में विलियम कोलगेट एंड कंपनी की स्थापना की। १८०४ में एक सामान भर की साबुन की बट्टियों का उत्पादन आरम्भ किया। १८३३ में हृदयाघात के कारण विलियम कोलगेट के व्यापर में कमी आई किन्तु १८४० में स्थिति में सुधर आया १८५७ में विलियम कोलगेट की मृत्यु के बाद उसके बेटे सैमुअल कोलगेट ने कोलगेट एंड कंपनी के प्रबंधन के अंतर्गत कर दिया 1872 में उन्होंने शुरू में कश्मीरी गुलदस्ता नामक एक सुगंधित साबुन। 1873 में फर्म शुरू की और पहली बार कोलगेट टूथपेस्ट ने एक खुशबूदार टूथपेस्ट जार में बेचा.
कोलगेट-पामोलिव की सीनियर वाइस प्रेजिडेंट, बीना थॉमसन ने पिछले सप्ताह एक इन्वेस्टर कॉल में बताया, 'भारत में कंज्यूमर्स नैचरल इन्ग्रीडियेंट्स पर काफी भरोसा करते हैं। हम इस क्वॉर्टर में सिबाका सब-ब्रांड के तहत सिबाका वेदशक्ति के नाम से एक टूथपेस्ट लॉन्च करेंगे। यह टूथपेस्ट नैचरल इन्ग्रीडियेंट्स की खूबियों के साथ होगी और इससे दांतों की समस्याओं को दूर रखने में मदद मिलेगी।'
देश के टूथपेस्ट मार्केट में नैचरल सेगमेंट के लिए पसंद बढ़ रही है और इस सेगमेंट की हिस्सेदारी अब लगभग 14 पर्सेंट पर पहुंच गई है। कोलगेट की भारतीय यूनिट की इस सेगमेंट में अभी तक ज्यादा मौजूदगी नहीं रही। इसने पिछले क्वॉर्टर में ऐक्टिव सॉल्ट नीम प्रॉडक्ट को एक नए रंग-रूप में पेश किया था और सेंसिटिव क्लोव के नाम से एक नया प्रॉडक्ट उतारा था। इन प्रॉडक्ट्स का टूथपेस्ट मार्केट में अब सात पर्सेंट से अधिक का शेयर है।
बाहरी कड़ियाँ
https://web.archive.org/web/20160802204056/http://navbharattimes.indiatimes.com/business/business-news/colgate-palmolive-will-introduce-the-new-brand-to-take-on-patanjali/articleshow/53483903.cms
वगौर, पिथौरागढ (सदर) तहसील
वगौर, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
सवितृ
सवितृ, ऋग्वेद में वर्णित सौर देवता हैं। गायत्री मंत्र का सम्बन्ध सवितृ से ही माना जाता है। सविता शब्द की निष्पत्ति 'सु' धातु से हुई है जिसका अर्थ है - उत्पन्न करना, गति देना तथा प्रेरणा देना। सवितृ देव का सूर्य देवता से बहुत साम्य है।
सविता का स्वरूप आलोकमय तथा स्वर्णिम है। इसीलिए इसे स्वर्णनेत्र, स्वर्णहस्त, स्वर्णपाद, एवं स्वर्ण जिव्य की संज्ञा दी गई है। उसका रथ स्वर्ण की आभा से युक्त है जिसे दोया अधिक लाल घोड़े खींचते है, इस रथ पर बैठकर वह सम्पूर्ण विश्व में भ्रमण करता है। इसे असुर नाम से भी सम्बोधित किया जाता है। प्रदोष तथा प्रत्यूष दोनों से इसका सम्बन्ध है। हरिकेश, अयोहनु, अंपानपात्, कर्मक्रतु, सत्यसूनु, सुमृलीक, सुनीथ आदि इसके विशेषण हैं।
ऋग्वेद के ११ सूक्तों में सवितृ का नाम आता है। इसके अतिरिक्त अनेकों मंत्रों में सवितृ का नाम आता है। कुल मिलाकर १७० बार सवितृ का नाम आया है। उदय के पूर्व सूर्य को सवितृ कहते हैं, जबकि उदय के पश्चात 'सूर्य'।
मारियादास रुथनास्वामी
मारियादास रुथनास्वामी  को साहित्य एवं शिक्षा के क्षेत्र में सन १९६८ में भारत सरकार ने पद्म भूषण से सम्मानित किया था। ये तमिलनाडु राज्य से हैं।
साहित्य अकादमी पुरस्कार ओड़िया
साहित्य अकादमी पुरस्कार एक साहित्यिक सम्मान है जो कुल २४ भाषाओं में प्रदान किया जाता है और ओड़िया भाषा इन में से एक भाषा हैं।
साहित्य अकादमी पुरस्कार विजेता
ओड़िया में दिए गए साहित्य अकादमी पुरस्कारों की सूची
अनुवाद पुरस्कार विजेता
साहित्य अकादमी ने १९८९ से अनुवाद के लिए नया पुरस्कार शुरू किया। इस पुरस्कार के विजेता इस प्रकार हैं:
बाल साहित्य पुरस्कार विजेता
साहित्य अकादमी ने २०१० से बाल साहित्य के लिए नया पुरस्कार शुरू किया। इस पुरस्कार के विजेता इस प्रकार हैँ:
प्रांत
प्रान्त एक प्रादेशिक इकाई है, जो कि लगभग हमेशा ही एक देश या राज्य के अन्तर्गत एक प्रशासकीय खण्ड होता है।
शब्द व्युत्पत्ति
अंग्रेजी शब्द "प्रान्त" लगभग 1330 से साक्ष्यांकित है और इसकी व्युत्पत्ति तेरहवीं शताब्दी के प्राचीन फ़रासी शब्द "province" से हुई जो कि स्वयं लातिन शब्द "प्रोविन्सिया" से लिया गया है, जिसका अभिप्राय, विशेष रूप से, किसी विदेशी प्रदेश में एक मजिस्ट्रेट के अधिकार क्षेत्र से है। एक सम्भावित लातिन व्युत्पत्ति "प्रो (Pro-)" ("की ओर से") और "विन्सियर (vincere)" ("विजय के लिए" अथवा "नियन्त्रण लेना") हो सकती है। इस प्रकार एक "प्रान्त" एक क्षेत्र या ऐसा प्रकार्य होता था जिसे अपनी सरकार की ओर से एक रोमन मजिस्ट्रेट अपने नियन्त्रण में ले लेता था। यह हालाँकि, रोमन क़ानून के अन्तर्गत अधिकार क्षेत्र के लिए प्रयुक्त किये जाने वाले इस लातिन शब्द के प्रारम्भिक प्रयोग से मेल नहीं खाता।
भूविज्ञान
भूविज्ञान में शब्द "प्रान्त" का प्रयोग ऐसे भौतिक-भौगोलीय क्षेत्र के लिए किया जाता है जो वर्तमान जल-स्तरीय अथवा ऐतिहासिक जल-स्तरीय (जो अब तलछट स्तर से ऊपर हो) रूप में अपने आस-पास के क्षेत्रों अथवा "प्रान्तों" से स्पष्ट रूप से अलग हो। यह शब्द आम तौर से किसी क्रेटन के खण्डों या क्षेत्रों, जो किसी काल विशेष की स्ट्रेटीग्राफी से पहचानी जाये, से सम्बन्ध रखता है, उदाहरण के लिए, जिसे किसी प्रमुख भूगर्भीय काल खण्ड से पहचाना जा सके।
इतिहास और संस्कृति
फ्रांस में अभी भी "एन प्रोविंस " उक्ति का अर्थ अब तक "पेरिस क्षेत्र के बाहर" से ही निकाला जाता है। समतुल्य उक्तियाँ इस्तेमाल की जाती हैं, पेरू में ("ऍन प्रौविन्सियस " "लीमा शहर से बाहर"), मेक्सिको में ("ला प्रोविन्सिया, " "मेक्सिको शहर से बाहर की भूमि"), रोमानिया में ("इन प्रोविन्सी " "बुकारेस्ट क्षेत्र से बाहर"), पोलैंड में ("prowincjonalny " "प्रांतीय") तथा बुल्गारिया में ("в провинцията, " "v provintsiyata " "провинциален, " "provintsialen, " "प्रान्तों में")। फ्रांसीसी क्रांति से पहले फ्रांस कई शासन क्षेत्रों में बँटा हुआ था (उदाहरण के लिए केप्शीयन की शाही संपदा के चारों ओर बना आइल-डि-फ्रांस), इनमें से अनेक को "प्रान्त" माना जाता था, हालाँकि इस शब्द का प्रयोग बोल-चाल की भाषा में ऐसे क्षेत्रों के लिए भी किया जाता था जो मात्र किसी जमींदारी (châtellenie) जितने ही होते थे। हालाँकि साधारणत: "प्रान्त" द्वारा सांकेतिक क्षेत्र ग्रैन्ड्स गवर्नमेंट्स की जातीं थीं जो आम तौर पर मध्यकालीन सामंतों की रियासतें अथवा भूमि संकलन होते थे। आजकल "प्रान्त " शब्द के स्थान पर कई बार एन रीजन (en région), शब्द का प्रयोग होने लगा है, "रीजन " (région) शब्द का प्रयोग अब शासन के द्वितीय स्तर पर आधिकारिक रूप से किया जाने लगा है। इटली में "इन प्रोविन्सिया " (in provincia) का अर्थ साधारणत: (रोम, मिलान, नेपल्स आदि जैसे) "बड़े राजधानी क्षेत्रों से बाहर के क्षेत्र" से होता है। ऐतिहासिक यूरोपीय प्रान्त - जो कई छोटे क्षेत्रों से मिल कर बनते थे, उन्हें फ्रांसीसियों द्वारा पेस (pays) और स्विस लोगों द्वारा कैनटांस (cantons) कहा जाता था और जिनमें से हरेक की स्थानीय सांस्कृतिक पहचान और केंद्रीय बाज़ार का क़स्बा होता था - इन्हें पूर्व औद्योगिक, पूर्व आधुनिक यूरोप में फ़र्नांड ब्रौडेल द्वारा उचित आकार की राजनीतिक इकाई के रूप में व्यक्त किया जाता था। वह पूछते थे "क्या यह प्रान्त इसके वासियों की सच्ची जन्मभूमि थी?" यहाँ तक कि केंद्रीय रूप से संगठित फ्रांस, जो एक प्रारंभिक राष्ट्र राज्य था, दबाव में स्वायत्त प्रांतीय टुकड़ों में टूट सकता था, जैसा कि अनवरत फ्रांसीसी धर्म-युद्ध (1562-98) में हुआ। 19वीं और 20वीं सदी के इतिहासकारों की दृष्टि में, यूरोप में केन्द्रीय शासन आधुनिकता और राजनीतिक परिपक्वता के चिन्ह थे। 20वीं शताब्दी के अंत में, जब यूरोपीय संघ ने राष्ट्रों-राज्यों को साथ ले लिया तो, अभिकेन्द्रीय शक्तियों के कारण देशों के लिए अधिक स्थानीय और समस्त यूरोपीय संघ के विभिन्न घटकों को समाहित करने वाले प्रांतीय रूप से शासित इकाई की अधिक लचीली प्रणालियों को अपनाना आवश्यक हो गया। फ्रांसिस्को फ्रांको के पश्चात् स्पेन "स्वायत्तता का राज्य" बन गया, जो औपचारिक रूप से तो एक इकाई के रूप में है परन्तु वास्तव में वह स्वायत्त संप्रदायी राज्यों के संघ के रूप में कार्य करता है, जिसमें से प्रत्येक, अपने भिन्न अधिकारों का प्रयोग करते हैं। (देखें: स्पेन की राजनीति) जहाँ सर्बिया, जो कि भूतपूर्व युगोस्लाविया का हिस्सा था, ने कोसोवो प्रान्त में अलगाववादियों से युद्ध किया, वहीं यूनाइटेड किंगडम ने "शक्ति हस्तांतरण" के राजनीतिक सिद्धांत के अंतर्गत स्कॉट्लैंड, वेल्स और उत्तरी आयरलैंड में स्थानीय संसदों की व्यवस्था करवाई। ब्रिटेन के कॉर्नवाल, फ्रांस के ब्रिटनी, लेंग्युडॉक एवं कोर्सिका, स्पेन के कटालोनिया एवं बास्क देश, इटली के लोम्बार्डी, बेल्जियम के फ्लेंडर्स तथा पूर्वी यूरोप के अब्खाज़िया, चेचन्या एवं कुर्दिस्तान में सशक्त स्थानीय राष्ट्रवाद उभर आया अथवा विकसित हो गया।
कानूनी पहलू
कई राज्य-संघों एवं महा-संघों में प्रान्त अथवा राज्य स्पष्ट रूप से राष्ट्रीय या केन्द्रीय सरकारों के अधीन नहीं होते हैं। दरअसल अपने कुछ विशिष्ट संवैधानिक कार्यों में प्रान्तों को ही प्रमुख माना गया है। संविधान में केंद्रीय एवं प्रांतीय सरकारों के कार्य अथवा अधिकार क्षेत्र स्पष्ट रूप से पहचाने जाते हैं। वे कार्य जो स्पष्ट रूप से नहीं पहचाने जाते हैं, "अवशिष्ट शक्तियाँ अथवा अधिकार" कहे जाते हैं। एक विकेन्द्रीकृत संघीय प्रणाली (उदाहरण के लिए संयुक्त राज्य अमेरिका एवं ऑस्ट्रेलिया) में इन अवशिष्ट शक्तियों पर प्रान्त अथवा राज्य का अधिकार होता है, पर केंद्रीकृत संघीय प्रणाली में (उदाहरण के लिए कनाडा) वे केंद्र शासन में रहती हैं। इनमे से कुछ विशेष अधिकार वास्तव में महत्वपूर्ण हो सकते हैं। उदाहरण के लिए, कनाडा के प्रान्त कुछ महत्वपूर्ण मामलों, जैसे संपत्ति, नागरिक अधिकार, शिक्षा, सामाजिक जनकल्याण एवं चिकित्सा सेवाओं में प्रभुसत्ता रखते हैं। संघों के विकास ने केंद्रीय प्रभुत्व एवं "राज्यों" के अधिकारों के बीच एक अपरिहार्य रस्सा-कशी प्रारंभ कर दी है। संघीय संविधानों में उत्तरदायित्वों का ऐतिहासिक विभाजन अनिवार्य रूप से अनेकों अतिव्यापनों पर निर्भर करता है। उदाहरण के लिए, जब केंद्रीय सरकारें, जो कि विदेशी मामलों के लिए जिम्मेदार होती हैं, ऐसे क्षेत्रों में अंतर्राष्ट्रीय अनुबंध करती हैं जो राज्यों अथवा प्रान्तों के अधिकार क्षेत्र में आते हैं, जैसे कि पर्यावरण या चिकित्सा मानक, तब राष्ट्रीय स्तर पर किये गए ऐसे अनुबंध अधिकार-क्षेत्र की अतिव्याप्ति एवं विरोधाभासी कानूनों का कारण बनते हैं। यह अतिव्याप्ति आंतरिक विवादों की सम्भावना बनाती है तथा ऐसे संवैधानिक संशोधनों तथा न्यायिक निर्णयों का कारण बनती है जिनसे शक्ति-संतुलन में परिवर्तन आता है। हालाँकि विदेश नीति से सम्बन्धित मामले साधारणत: प्रान्त अथवा राज्य की क्षमता से बाहर होते हैं, फिर भी कुछ राज्य संवैधानिक विशिष्टाधिकार एवं आधारभूत हितों के मामलों में अंतर्राष्ट्रीय सम्बन्ध स्थापित करने की क़ानूनी रूप से आज्ञा देते हैं। उप-राष्ट्रीय सत्ताओं की रूचि परम-कूटनीति में बढ़ती जा रही है, फिर चाहे वह किसी क़ानूनी रूप-रेखा में की जाने वाली हो अथवा केंद्रीय शासन द्वारा अनौपचारिक रूप से स्वीकार किये जाने से। फ्रांस एवं चीन जैसे एकल राज्यों में प्रान्त राष्ट्रीय एवं केंद्रीय सरकारों के अधीन हैं। सिद्धांत रूप में, केंद्र सरकार को अपने अधीन प्रान्तों को बनाने अथवा समाप्त करने का अधिकार है।
वर्तमान प्रान्त
सभी दूसरे स्तर की राजनीतिक इकाइयों को "प्रान्त" नहीं कहा जाता है। अरब देशों में दूसरे स्तर की सरकार को मुहाफ़ज़ाह कहा जाता है जिसका अभिप्राय राज्यपाल द्वारा शासित क्षेत्र अथवा "गवर्नरेट" होता है। पोलैंड में, "प्रांत" के समकक्ष रूप को "województwo ", जिसे अंग्रेजी में "वाइवोदेशिप (voivodeship)" उच्चरित करते हैं। पेरू में प्रान्त सरकार की क्षेत्रीय इकाइयाँ होती हैं, देश पच्चीस क्षेत्रों में बँटा है जो कि 194 प्रान्तों में प्रविभाजित हैं। चिली में भी इससे मिलता जुलता स्वरुप अपनाया गया है, यह 15 क्षेत्रों में विभाजित और 53 प्रान्तों में प्रविभाजित है जिसमें से हर एक राष्ट्रपति द्वारा नियुक्त राज्यपाल द्वारा शासित है। ऐतिहासिक दृष्टि से, न्यूजीलैंड भी प्रान्तों में विभाजित था जिनमे से हर एक का अपना अधीक्षक एवं प्रांतीय परिषद थीं और उनके द्वारा महत्वपूर्ण जिम्मेदारियाँ निर्वाहित की जाती थीं। हालाँकि, जब यह एक उपनिवेश के रूप में था तब यह कभी राज्य-संघ के रूप में विकसित नहीं हो पाया; इसके विपरीत, 1876 में प्रान्तों की समाप्ति कर दी गयी। पुरानी प्रांतीय सीमाओं का प्रयोग अभी भी कुछ सार्वजनिक अवकाशों का निर्धारण करने में किया जाता है। इन वर्षों में, जब भी केंद्रीय सरकार ने उप-राष्ट्रीय स्तर पर विशेष उद्देश्य के लिए एजेंसियों को बनाया है, इसके लिए अक्सर पुरानी प्रांतीय सीमाओं का ही प्रयोग किया जाता है। वर्तमान उदाहरण में वे 16 क्षेत्र शामिल हैं जिनमें न्यूज़ीलैंड विभाजित है और साथ ही 21 जिला स्वास्थ्य बोर्ड भी हैं। कई बार प्रान्त शब्द का प्रयोग सम्मिलित रूप से उन ग्रामीण और आँचलिक भागों के लिए किया जाता है जो "मुख्य केन्द्रों" - ऑकलैंड, वेलिंगटन, क्राइस्टचर्च, हैमिल्टन तथा डुनेडिन - से बाहर हैं।
रूस
कभी-कभी शब्द "प्रान्त" का प्रयोग रूस के ऐतिहासिक गवर्नरेट (राज्यपाल द्वारा शासित क्षेत्र) (गुबेर्नियास) के लिए भी किया जाता है। इस मामले में भी इस शब्द को प्रान्तों (провинции) को संदर्भित करने के लिए किया गया है, जो गुबेरनियास के उपखंडों के रूप में लाये गए थे और 1719 से 1775 तक अस्तित्व में थे। आधुनिक उपयोग में शब्द "प्रान्त" का प्रयोग रूस के ओब्लास्ट्स (oblasts) तथा क्रेस (krais) के लिए किया जाता है।
सबसे बड़ा
दुनिया का सर्वाधिक आबादी वाला प्रांत चीन का हेनान है जिसकी आबादी 93000911 है। दुनिया के सबसे बड़े क्षेत्रफल वाला प्रांत क्यूबेक, कनाडा है (1500000 किमी²).
फ्लैश शमन
फ्लैश शमन एक डिवाइस है जो फ्लैश गार्ड,फ्लैश एलिमिनेटर, फ्लैश हाईडर, या फ़्लैश कोन के रूप में भी जाना जाता है। यह बंदूक की नली पर लगा होता है और इससे जलती हुई गैसों का बहर निकलना कम होता है। इसका प्राथमिक उद्देश्य यह होता है कि अँधेरे में गोली चलाने से शूटर कम रोशनी के कारण अंधा न हो जाए। एक फ्लैश शमन एक थूथन ब्रेक से अलग होता है हालांकि वे आम तौर पर एक ही स्थिति में मुहिम शुरू कर रहे हैं और कभी कभी एक दूसरे के साथ उलझते है। पूर्व दिखाई फ्लैश कम करने का इरादा है, जबकि एक थूथन ब्रेक दिखाई फ्लैश को कम नहीं करता हटना बड़े कारतूस के लिए निहित कम करने के लिए बनाया गया है और आम तौर पर किया जाता है। फ्लैश दमन समाप्त करने, तेजी से फ्लैश गैसों ठंडा करके बैरल के अंत को छोड़ता है। हालांकि जलती प्रणोदक की कुल राशि में कोई बदलाव नहीं होता परन्तु घनत्व और तापमान बहुत ज्यादा मात्र में कम हो जाती है जैसे की फ़्लैश की चमक। विभिन्न प्रकार के फ़्लैश डिजाइन पिछले कुछ वर्षों से अधिक संख्या में इस्तेमाल किए जाते है। उनमे से सबसे सरल वह फ्लैश शमन है जिसकी बैरल की अंत पर कोण इस्तेमाल किया जाता है। अधिक आधुनिक समाधान में स्लीट्स या छेद करके उसमें कटौती के साथ एक "टोकरी" का उपयोग भी करते हैं। फ्लैश दमन और थूथन ब्रेक कानूनी रूप से प्राप्त किया जा सकता है और हथियारों के सभी प्रकार पर इस्तेमाल किया,जब तक वे करने के लिए तैयार कर रहे हैं काफी या मुख्य रूप से ध्वनि को कम।
रूडी सेकेंड
रूडी सेकेंड (जन्म 17 जुलाई 1989) एक दक्षिण अफ्रीकी प्रथम श्रेणी क्रिकेटर है जो नाइट्स क्रिकेट टीम के लिए खेलता है।
धनक
धनक एक भारतीय हिंदी फ़िल्म है जिसका निर्देशन नागेश कुकुनूर ने किया है। इसका निर्माण मनीष मूंदड़ा, नागेश कुकुनूर और एलाहे हिप्तूला ने किया है।
बरिअवान
बरिअवान में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
उस्तादों के उस्ताद (1963 फ़िल्म)
उस्तादों के उस्ताद 1963 में बनी हिन्दी भाषा की फिल्म है।
रामठाकुर बाबा
बिहार के सुपौल जिले के प्रतापगंज प्रखंड के सिरीपुर गाँव में रामठाकुर बाबा का गहबर है। यहाँ आसपास के कई गाँवों से लोग अपनी इच्छा लेकर आते हैं,और संतुष्ट होकर जातेहै।यहाँ रामठाकुर बाबा पिंडी रुप में विराजमान हैं॥ श्री राम राम रामेति रमे रामे मनोरमे शहस्त्रनाम तत्तुल्यं श्री रामनाम वरानने
रामनवमी मेला
यहाँ रामनवमी के अवसर पर मेले का आयोजन किया जाता है।तब यहाँ की रौनक देखने लायक रहती है।ईस समय जागरण और अष्टयाम जैसे कार्यक्रम होते हैं। बहुत बरे मेले का आयोजन किया जाता है।इस मेले का आयोजन की तैयारी रामनवमी से एक-डेढ महिने पहले सुरु हो जाती है।इसके लिए गाँव के बुजुर्ग से युवा तक सभी मिलकर तैयारी में लग जाते हैं।पहले चंदा वसुली होता है,इसके बाद मुर्ति निर्माण सुरु होता है। मंदिर की रंगाई-पुताई होती है।स्टेज बनाये जाते हैं।डेकोरेशन का काम होता है।रामनवमी के रात बारह बजे से अष्टयाम सुरु होता है।सुबह में कलस्थापना कर पुजा सुरु होता है। चौबीस घंटे अष्टयाम के बाद दो रात जागरण होता है,जिसमें कई प्रसिद्ध कलाकार आते हैं।चौथे दिन मुर्तिविसर्जन कर पुजा की समाप्ति होती है।
लोगों में आस्था
सिरीपुर तथा आसपास के गाँव के लोगों में रामठाकुर बाबा के प्रति अटुट आस्था है। कोई भी सुभ काम हो,बाबा के आशीर्वाद के बिना पुरा नही हो सकता है॥
इन्हें भी देखें
सिरीपुर             प्रतापगंज                 सुपौल
रिसोड
रिसोड (Risod) भारत के महाराष्ट्र राज्य के वाशिम ज़िले में स्थित एक नगर है।
विवरण
रिसोड का प्राचीन नाम ऋषीवट था.
भियालगाँव N.Z.A., नैनीताल तहसील
भियालगाँव N.Z.A., नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
मधुमक्खी का छत्ता
मधुमक्खी का छत्ता एक बन्द संरचना है जिसमें ऍपिस उपवंश की मधुमक्खी की कुछ जातियाँ रहती और अपने बच्चे पालती है। प्राकृतिक छत्ते प्राकृतिक रूप से पाये जाने वाली मधुमक्खी की बस्तियाँ हैं, जबकि पालतू मधुमक्खियाँ मानवनिर्मित छत्तों में रहती हैं, जो अक्सर ऍपियरी हुआ करती है। ऐसी मानवनिर्मित संरचनाएँ भी प्रायः मधुमक्खी का छत्ता कहलाती हैं। ऍपिस मधुमक्खियों की कई जातियाँ छत्तों में रहती हैं, लेकिन केवल पश्चिमी मधुमक्खियाँ (ऍपिस मेलीफ़ेरा) और पूर्वी मधुमक्खियाँ (ऍपिस केराना) मनष्यों द्वारा पाली जाती हैं। मधुमक्खी के प्राकृतिक छत्ता की तुलना एक पक्षी के घोंसले से की जा सकती है जिसका उद्देश्य उसके निवासी को सुरक्षा प्रदान करना होता है।
फ्रेंच ओपन
यह टेनिस की सबसे प्रतिष्ठित प्रतियोगितायों में से एक है, और यह एक ऐसा खेल है जिसका दुनिया भर में व्यापक प्रसारण होता है साथ ही इस खेल में सभी नियमित प्रतियोगितायों के श्रोता सम्मिलित होते हैं। धीमी खेल धरातल और फाइनल सेट में बिना किसी टाईब्रेक के पांच सेट के पुरुष सिंगल मैचों के कारण, इस प्रतियोगिता को व्यापक रूप से दुनिया का सर्वाधिक शारीरिक रूप से आकांक्षित टेनिस टूर्नामेंट माना जाता है।
2009 के एकल चैम्पियन पुरुष में स्विस के रोजर फेडरर और महिला में रूसी महिला स्वेतलाना कुजनेत्सोवा हैं।
इतिहास
आधिकारिक तौर पर फ्रेंच में लेस इंटरनैशनौक्स दे फ्रांस दे रोलैंड दे गर्रोस अथवा टूर्नोई डी रोलैंड-गर्रोस (अंग्रेजी में "फ्रेंच इंटरनैशनल्स ऑफ़ रोलैंड गर्रोस" अथवा " रोलैंड गर्रोस टूर्नामेंट"), के नाम से जानी जाने वाली इस प्रतियोगिता को फ्रेंच में अक्सर फ्रेंच ओपन अथवा रोलैंड गर्रोस के रूप में संदर्भित किया जाता है।
फ्रांस की राष्ट्रीय प्रतियोगिता 1891 में शुरू हुई थी, जिसमें केवल वहीं टेनिस खिलाड़ी भाग ले सकते थे जो फ्रांस क्लब के सदस्य थे। इसे टेनिस चम्पिओन्नत डे फ्रांस इंटरनैशनल दे टेनिस  के नाम से जाना गया था। पहली महिला टूर्नामेंट 1897 में आयोजित की गयी थी। यह 'केवल फ्रेंच क्लब के सदस्य'वाला टूर्नामेंट 1924 तक ही खेला गया। एक अन्य टूर्नामेंट, वर्ल्ड हार्ड कोर्ट चैंपियनशिप, सेंट क्लाउड के स्टेड फ्रैन्कैस पर क्ले कोर्ट में आयोजित हुआ था। यह टूर्नामेंट 1912 से 1923 (केवल युद्ध वाले वर्षो को छोड़कर) के मध्य खेला गया था। इस प्रतियोगिता को रोलैंड गर्रोस का पूर्ववर्ती माना गया था क्यूंकि इस प्रतियोगिता में सभी अंतर्राष्ट्रीय प्रतिस्पर्धी भाग ले सकते थे। इस टूर्नामेंट के विजेता दुनिया के सर्वश्रेष्ठ खिलाड़ी टोनी विल्डिंग (1913,1914) और बिल टिल्डेन (1921) थे। 1925 में कोई विश्व हार्ड कोर्ट चैंपियनशिप आयोजित नहीं हुई क्योंकि टेनिस पेरिस ओलम्पिक खेलों में खेला जाने लगा था।
सन् 1925 से फ्रेंच चैंपियनशिप में अंतरराष्ट्रीय प्रतियोगी भी भाग ले सकते थे, यह प्रतियोगिता घास की सतह पर रेसिंग क्लब दे फ्रांस तथा स्टेड फ़्रन्कैस के मध्य बारी बारी से आयोजित की गयी थी। जब मौस्केटेयर्स या फिलाडेल्फिया चार (रेने लाकोस्ते,जीन बोरोत्र, हेनरी काचेत, और जैक ब्रुग्नों) ने 1927 में अमेरिकी धरती पर डेविस कप जीता तो फ्रेंच ने फैसला किया कि वे 1928 में पोर्ते डी'औतेउइल में एक नए स्टेडियम में इस कप को पुन: प्राप्त करने कि कोशिश करेंगे. स्टेड डी फ्रांस  ने टेनिस अधिकारियों को तीन हेक्टेयर भूमि इस शर्त पर प्रदान की कि वे नए स्टेडियम का नाम विश्व युद्ध Iपायलट रोलाण्ड गर्रोस के नाम पर रखेंगे. नए स्टेड डी रोलाण्ड गर्रोसऔर इसके केंद्र कोर्ट (जिसे 1988 में फिलिप चत्रिएर कोर्ट नाम दिया गया था) में डेविस कप आयोजित किया गया था।
1945 से 1947 तक, पीटर वोंग चैंपियनशिप विंबलडन के बाद आयोजित की गई, जिसने इसे वर्ष की सबसे आनंदायक प्रतियोगिता बना दिया.
1968 में, फ्रेंच चैंपियनशिप पहली ऐसी सार्वजनिक ग्रैंड स्लैम टूर्नामेंट बन गयी जिसमें नौसिखिये और पेशेवर दोनों को प्रतिस्पर्धा करने की अनुमति थी।
1981 से नए पुरस्कार प्रदान किए गए है: प्रिक्स ओरंगे (सबसे सर्वोतम खिलाड़ी भाव और प्रेस के साथ सहयोगात्मक रवैया प्रदर्शित करने वाले खिलाड़ी के लिए), प्रिक्स सिट्रों (प्रभावशाली चरित्र और व्यक्तित्व वाले खिलाड़ी के लिए) और प्रिक्स बौर्गेओं (वर्ष के सर्वश्रेष्ठ श्रुति -प्रकाश टेनिस खिलाड़ी के लिए).
एक और नवीनता, 2006 के बाद से टूर्नामेंट रविवार को शुरू होता है, जिसकी विशेषता यह है कि तीन मुख्य कोर्ट पर 12 सिंगल्स मैच खेले जाते है।
मार्च 2007 में यह घोषणा की गई थी कि पहली बार इस प्रतियोगिता में सभी राउंड्स के लिए महिलाओं और पुरुषों दोनों को समान पुरस्कार राशि प्रदान कराई जाएगी.
सतह की विशेषताएं
क्ले कोर्ट गेंद को धीमा कर देता है और ग्रास कोर्ट अथवा हार्ड कोर्ट की तुलना में ज्यादा ऊँचा उछाल उत्पन्न करता है। इस कारणवश, क्ले कोर्ट पर सर्विस पर आधारित तथा सर्व-एंड-वोली आधारित खिलाड़ियों को लाभ नहीं मिलता है (कठोर तथा घास की सतह के मुकाबले) जो सर्विस आधारित खिलाड़ियों के लिए सतह पर प्रभुत्व बनाना मुश्किल बना देता है। उदाहरण के लिए, पीट सम्प्रास, जो अपने खेल में सर्विस पर अधिक निर्भरता के लिए जाने जाते हैं, अपने संपूर्ण कॅरियर में कभी भी फ्रेंच ओपन नहीं जीत सके (यहां तक की वो कभी फाइनल तक भी नहीं पहुच पाए). इसी तरह, जॉन मेकनरो और वीनस विलियम्स (जो कई ग्रैंड स्लैम टूर्नामेंट जीत चुके है), स्टीफन एडबर्ग, बोरिस बेकर, मार्टिना हिंगिस, लिंडसे डेवनपोर्ट भी कभी फ्रेंच ओपन नहीं जीत पाए।
दूसरी ओर, वे खिलाड़ी (जैसे ब्जोर्न बोर्ग, इवान लेंडल, राफेल नडाल तथा मत्स विलांदर तथा महिलाओं की तरफ से जस्टिन हेनिन) जिनका खेल धीमी सतहों के लिए उपयुक्त हैं, ने इस टूर्नामेंट में बडी सफलता प्राप्त की हैं। आज के ओपन युग में, पुरुष खिलाड़ी जिन्होने तीव्रतर ग्रास कोर्ट पर विंबलडन और फ्रेंच ओपन दोनों जीतें हैं उनके नाम हैं: रोड लवर, जन कोदेस, ब्जोर्न बोर्ग, आंद्रे अगस्सी, राफेल नडाल और रोजर फेदेरेर.
पुरस्कार राशि
२०१४ में, प्रदान की जाने वाली पुरस्कार राशि इस प्रकार है।
चैंपियंस
सभी ट्राफियां शुद्ध चांदी की बनी होती है तथा उनके किनारों पर सूक्ष्म उकरी हुई सजावट होती हैं, प्रत्येक नए एकल विजेता को ऐसी ट्राफी प्रदान की जाती है जिसकी प्लेट पर उसका नाम लिखा होता है।
विजेता जीत की एक प्रतिकृति के रूप में ट्राफी प्राप्त करते हैं। ट्राफी की प्रतिकृति शुद्ध चांदी की बनी होती हैं और प्रत्येक विजेता के लिए रुए दे ला पैक्स, पेरिस स्थित मैसन मेल्लेरियो द्वारा उत्कीर्ण की जाती है।
नोट्स और संदर्भ
-फ्रेंच ओपन के सेमीफाइनल में पहुंचे 13वें बार राफेल नडाल; 20 ग्रेड स्लैम जीत कर फेडरल की बराबरी का मौका!
कमजोंग
कमजोंग (Kamjong) भारत के मणिपुर के कमजोंग ज़िले का एक नगर है जो ज़िले का मुख्यालय भी है।
बरिमल
बरिमल में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
आदित्य देव
परिचय
वर्ष २००६ में रोमियो का नाम दुनिया के सबसे छोटे बॉडी बिल्डर के रूप में लिम्का बुक ऑफ़ रिकार्ड्स में अंकित किया गया था। एक बॉडी बिल्डर होने के अलावा रोमियो को एक डांसर के रूप में भी जाना जाता था। रोमियो ने देश-विदेश की कई टीवी चैनलों पर अपनी डांस और बॉडी बिल्डिंग प्रतिभा की प्रस्तुति प्रदर्शित की थी। आदित्य की जिंदगी पर ब्रिटेन में फिल्म का भी निर्माण किया गया था।
अहरन गाँव, एतमादपुर (आगरा)
}}}
अहरन एतमादपुर, आगरा, उत्तर प्रदेश स्थित एक गाँव है।
प्रेमचंद डेगरा
प्रेमचंद डेगरा एक प्रसिद्ध भारतीय बॉडी बिल्डर हैं। वे साल 1988 में बॉडीबिल्डिंग के 80 किलो भार वर्ग में मिस्टर यूनिवर्स का खिताब जीत चुके हैं। वर्ष १९९० में प्रेमचंद डेगरा को भारत सरकार ने पद्म श्री पुरस्कार से सम्मानित किया।
एशियाई पैराडाइस फ़्लाइकैचर
एशियाई पैराडाइस फ़्लाइकैचर एक पक्षी प्रजाति है जिसे 2015 में तीन भागों में विभाजित करके तीन अलग-अलग प्रजातियों के रूप में चिह्नित किया गया:
आत्मकेन्द्रित स्पेक्ट्रम
आत्मकेन्द्रित स्पेक्ट्रम या ऑटिज्म स्पेक्ट्रम, जिसे अक्सर केवल ऑटिज़्म के रूप में या पेशेवर निदान ऑटिज़्म स्पेक्ट्रम डिसऑर्डर ( एएसडी ) या ऑटिज़्म स्पेक्ट्रम स्थिति ( एएससी ) के संदर्भ में संदर्भित किया जाता है , एक न्यूरोडेवलपमेंटल स्थिति (या स्थितियां) है जो सामाजिक संपर्क , मौखिक और अशाब्दिक में कठिनाइयों की विशेषता है। संचार , और दोहराए जाने वाले व्यवहार और प्रतिबंधित रुचियों की उपस्थिति। अन्य सामान्य संकेतों में संवेदी उत्तेजनाओं के लिए असामान्य प्रतिक्रियाएं शामिल हैं ।
ऑटिज्म को आम तौर पर एक स्पेक्ट्रम विकार के रूप में समझा जाता है, जिसका अर्थ है कि यह प्रत्येक व्यक्ति में अलग-अलग रूप से प्रकट हो सकता है: किसी दिए गए ऑटिस्टिक व्यक्ति में इसके साथ जुड़े लक्षणों में से कुछ, लेकिन सभी नहीं, और व्यक्ति उन्हें अलग-अलग डिग्री तक प्रदर्शित कर सकता है। कुछ ऑटिस्टिक लोग अपने पूरे जीवनकाल में बोलते नहीं रहते हैं, जबकि अन्य लोगों की बोली जाने वाली भाषा अपेक्षाकृत अप्रभावित रहती है. लोगों द्वारा आवश्यक समर्थन के स्तर में बहुत भिन्नता है, और एक ही व्यक्ति अलग-अलग समय पर अलग-अलग तरीके से उपस्थित हो सकता है। ऐतिहासिक रूप से, आत्मकेंद्रित को उप-श्रेणियों में विभाजित किया गया था, लेकिन इन विभाजनों की वैधता पर लगातार सवाल थे, और मुख्य डायग्नोस्टिक मैनुअल के सबसे हाल के संस्करण एएसडी को एक विकार के रूप में सूचीबद्ध करते हैं।